รองนายกรัฐมนตรี ชี้แจง พลเอกประยุทธ์ไม่จำเป็นต้องเป็นสมาชิกพรรคการเมือง ขณะที่พรรคการเมืองจะต้องเสนอชื่อบุคคลที่จะมาเป็นนายกรัฐมนตรี ก่อนวันสุดท้ายของการรับสมัคร ส.ส.
รองนายกรัฐมนตรี ชี้แจง พลเอกประยุทธ์ไม่จำเป็นต้องเป็นสมาชิกพรรคการเมือง ขณะที่พรรคการเมืองจะต้องเสนอชื่อบุคคลที่จะมาเป็นนายกรัฐมนตรี ก่อนวันสุดท้ายของการรับสมัคร ส.ส.
 


นายวิษณุ เครืองาม รองนายกรัฐมนตรี กล่าวถึงกรณีที่พลเอกประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) ระบุถึงการไม่สมัครเป็นสมาชิกพรรคการเมือง ว่า ไม่จำเป็นที่นายกรัฐมนตรีจะต้องสมัครสมาชิกพรรคการเมือง เพราะพรรคการเมืองสามารถเสนอชื่อบุคคลที่จะเป็นนายกรัฐมนตรีได้พรรคละไม่เกิน 3 คน ซึ่งก็ไม่ได้ระบุว่าบุคคลนั้นต้องเป็นสมาชิกพรรค ทั้งนี้นายกรัฐมนตรีไม่ได้ปรึกษาว่าหากจะลงสมัครจะต้องปฏิบัติตัวอย่างไรบ้าง ซึ่งตนเองได้ชี้แจงต่อที่ประชุมคณะรัฐมนตรี หรือ ครม. ว่าเรื่องดังกล่าวเป็นข้อมูลทางกฎหมายและเป็นข้อมูลสำหรับทุกพรรคว่า พ.ร.ป.ว่าด้วยการเลือกตั้งส.ส. จะมีผลบังคับใช้ในวันที่ 11 ธันวาคม จากนั้นเมื่อมีพระราชกฤษฎีกากำหนดวันเลือกตั้งคณะกรรมการการเลือกตั้ง หรือ กกต.ก็จะออกประกาศวันเลือกตั้ง วันรับสมัคร และสถานที่รับสมัคร ภายใน5วัน และก่อนวันสุดท้ายของการรับสมัคร ส.ส. พรรคจะต้องเสนอชื่อบุคคลที่จะมาเป็นนายกรัฐมนตรี โดยพรรคจะเสนอได้ไม่เกิน 3 รายชื่อ แต่จะเสนอชื่อซ้ำกันไม่ได้